“Оныта алмыйм балачакның

Гамьсез, рәхәт вакытын” мастер-класска анализ.

Мин башлангыч сыйныфта татар теле һәм әдәбияты укытам.

Класстан тыш уку дәресемнең темасы итеп, озак еллар бергә эшләгән хөрмәтле, бүгенге көндә бакый дөньяга күчкән Фәүзия Төхбәтуллина иҗатын өйрәнүе максат итеп куйдым. Дәресләрдә, класстан тыш чараларда төбәкара компонентын куллану – укучы балаларда туган як төбәгенең күренекле шәһесләренә, аларның иҗатына мәхәббәт тәрбияли.

Яшь үзенчәлекләрен истә тотып, дәрес темамны

“Оныта алмыйм балачакның

Гамьсез, рәхәт вакытын” дип атадым.

Балачак - чыннан да адәм баласының иң гамьсез, рәхәт вакыты. Шигырь аша мин укучыларымда туган як табигатен ярату, аның белән горурлану, сакчыл караш тәрбияләү, иҗади сәләтләрен үстерү максатын күздә тоттым. 2013 нче ел- Татарстан Республикасында Экологик культура һәм әйләнә-тирә мохитне саклау елы икәнен дә балалар – күңелендә калдырырга тырыштым.

Шулай ук дәрестә укучыларда сәнгатьле уку, сөйләм үстерү, иҗади фикерләү сәләтен үстерү, рәсем сәнгате белән кызыксындыру өстендә эш алып бардым.

Әхмәт Зәкиевич Рәхимовның үстерелешле укыту һәм информацион технологияләрен үз эшемдә нәтиҗәле кулланам.